અમે ભારત સરકારના આગ્રહને બહુ જ ગંભીરતાથી લઈ રહ્યા છીએ, કારણ કે ફિફા અંડર-૧૭ વિશ્વકપના આયોજનમાં ભારત સરકાર અમારી મુખ્ય ભાગીદાર છે.” યજમાન તરીકે ભારતને ગ્રૂપ-એમાં રાખવામાં આવ્યું છે અને આ ગ્રૂપની ચાર ટીમોમાં નંબર એક (એ-૧) ટીમ હશે. પહેલાં ગ્રૂપ-એની મેચની યજમાની નવી મુંબઈએ કરવાની હતી, પરંતુ AIFFના આગ્રહનો અર્થ છે કે દિલ્હી હવે આ મેચોની યજમાની કરી શકે છે, જ્યારે નવી મુંબઈને ગ્રૂપ-બી મેચોથી જ સંતોષ માનવો પડશે. ઉલ્લેખનીય છે કે ભારતમાં યોજાનારી ફિફાની આ પહેલી જ ટૂર્નામેન્ટ છે.